



KÄSKKIRI

                                                                                                                 	 


Maa riigi omandisse jätmine

Maareformi seaduse § 29 ja § 31 lõike 1 punkti 1 ja Vabariigi Valitsuse 03.09.1996. a määrusega nr 226 kinnitatud “Maa riigi omandisse jätmise korra” punkti 5 alapunkti 2 alusel ning kooskõlas Türi Vallavalitsuse 31.08.2026. a korraldusega nr 266 ja 02.09.2026 õiendiga:

1. Jätan Transpordiameti valduses olevat riigiteed 15106 Taikse - Tori - Türi-Alliku teenindava reformimata katastriüksuse kogupindalaga 197 m2 riigimaana Eesti Vabariigi omandisse järgmiselt:
1.1 Järva maakonnas Türi vallas Türi-Alliku külas asuv 15106 Taikse - Tori - Türi-Alliku tee katastriüksus katastritunnusega 83401:001:1251, ligikaudse pindalaga 197 m² ja sihtotstarbega transpordimaa.
2. Transpordiameti peadirektor edasivolitamise õigusega korraldab käesoleva käskkirja punktis 1 nimetatud reformimata katastriüksuse kande muudatuse registreerimise riigi maakatastris, arvele võtmise riigi kinnisvararegistris ning kinnistamise kinnistusraamatus.
3. Käskkirja on võimalik vaidlustada halduskohtumenetluse seadustikus sätestatud korras 30 päeva jooksul käskkirja teatavaks tegemisest.

